पाएं अपने शहर की ताज़ा ख़बरें और फ्री ई-पेपरडाउनलोड करें
दैनिक भास्कर ने भास्कर सरोकार के तहत मेदिनीराय चिकित्सा महाविद्यालय अस्पताल में ऑक्सीजन प्लांट समेत तमाम तरह की स्वास्थ्य सुविधा उपलब्ध कराने के लिए अस्पताल के अपग्रेडेशन व रिनोवेशन के अधूरे कार्यों को पूरा करने का अभियान चलाया हुआ है। उस अभियान का असर यह हुआ कि सरकार ने दैनिक भास्कर के दबाव में अस्पताल के अपग्रेडेशन व रिनोवेशन के अधूरे कार्यों में विलंब के मद्देनजर तत्काल 100 बेड का लिक्विड ऑक्सीजन प्लांट लगाने का निर्णय लिया है। जो प्रेशर स्विंग एब्जाॅर्बशन प्लांट होगा।
इसकी क्षमता 30 नार्मल मीटर क्यू प्रति घंटा होगी। इसके साथ पाइपलाइन भी लगाई जाएगी, जिससे मरीजों को उनके बेड पर ऑक्सीजन की सुविधा मिल सकेगी। डीएमएफटी फंड से लगने वाले इस ऑक्सीजन प्लांट के लिए जिला प्रशासन ने 6 मई को शॉर्ट टाइम टेंडर निकाला है। इसमें प्लांट लगाने के लिए इच्छुक कंपनियां को तीन दिनों के अंदर टेंडर पेपर डालना होगा और सात दिनों के अंदर टेंडर फाइनल कर टेंडर लेने वाली कंपनी को कार्य आवंटित कर दिया जाएगा। हालांकि पाइपलाइन के साथ-साथ ऑक्सीजन प्लांट लगाने में एक माह का समय लगने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn